Płodnik

Ako płodnik abo ovar se w botanice brjuchaty źěl stołka wóznamjenjujo, w kótarymž jo semjenišćo z jajkowymi celami. Pó wopłoźenju jajkoweje cele pśez generatiwne celowe jědro proškoweje lagwicy se w semjenišću płodnika rostlinowe embryo wuwija, kótarež jo w semjenju zamknjone. Z płodnikoweje sćěny se cesto pśi zdrjaśu płoda płodowe měso wuwija, kaž na pś. pla wišnjow.

Pozicija semjenišća mjenujo se placentacija.

Rozeznawaju se pó połoze płodnika w kwiśonkowem dnje tśi formy:
Górjejce stojecy płodnik stoj na kwiśonkowem dnje a keluškowe łopjena seda se spózy płodnika.

Srjejź stojecy płodnik jo do kwiśonkowego dna zapušćony a keluškowe łopjena sedaju se na poł wusokosći płodnika (perigynski hypantij).

Spózy stojecy płodnik jo do kwiśonkowego dna zapušćony a z nim gromaźe zrosćony a keluškowe łopjena sedaju se nad płodnika (gynoecealny hypantij).

Kategorija:Kwiśonka
Kategorija:Płod